
Uznesenie Mestský súd Bratislava II v právnej veci navrhovateľa - osoby povinnej platiť výživné: A. B. C., nar. XX.XX.XXXX, bytom XX D. D. E., F., XXXX, G., H., proti osobe oprávnenej na výživné: D. C., nar. XX.XX.XXXX, trvalý pobyt I. XX, B., zastúpený splnomocnenkyňou H. C., nar. XX.XX.XXXX, trvalý pobyt I. XX, B., o zníženie výživného, takto rozhodol: I. Súd konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Dňa 07.03.2022 podal otec návrh na zníženie vyživovacej povinnosti voči svojmu vtedy maloletému synovi D. C., nar. XX.XX.XXXX. 2. Podaním (prostredníctvom email-u) doručeným tunajšiemu súdu dňa 15.10.2024 navrhovateľ zobral návrh na začatie konania v celom rozsahu späť, nakoľko bude podávať návrh na zrušenie vyživovacej povinnosti, pretože syn ukončil štúdium. 3. Po výzve súdu osoba oprávnená na výživné v podaní zo dňa 26.11.2024 neuviedla žiadne vážne dôvody, kvôli ktorým nesúhlasí so späťvzatím návrhu a zastavením konania. 4. Podľa § 29 ods. 1 Civilného mimosporového poriadku navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 3 Civilného mimosporového poriadku súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Na základe vyššie uvedených skutočností a citovaných zákonných ustanovení súd konanie zastavil, nakoľko osoba povinná platiť výživné zobrala svoj návrh na začatie konania späť v celom rozsahu. 7. O trovách konania súd rozhodol v zmysle § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Mestskom súde Bratislava II, písomne v dvoch vyhotoveniach.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 Civilného sporového poriadku odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, h) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

